open-index/open-wikipedia-markdown huggingface dataset:
ושתי קולה

**ושתי קולה** (ידועה כ-**Va$htie**; נולדה ב-23 באפריל 1981) היא במאית וידאו קליפים, במאית קולנוע, אמנית, מעצבת, ציירת ותקליטנית אמריקאית. היא פועלת בעיקר בניו יורק. קולה ידועה בכך שביימה את הווידאו קליפ הראשון של הזמר-יוצר הקנדי ג'סטין ביבר - "One Time".

## ביוגרפיה
קולה נולדה וגדלה באולבני, בירת מדינת ניו יורק. היא עברה לעיר ניו יורק בשנת 1999 ללמוד קולנוע בבית הספר לאמנויות חזותיות. היא סיימה את לימודיה בשנת 2004. במהלך תקופה זו היא עבדה ב-Stüssy; חנות בגדים.

את הקריירה שלה החלה קולה כבר בשנת 1999, תוך שהיא פועלת במגוון תחומים שונים כמו: עיצוב, מוזיקה, בימוי וציור.

## קריירה
בשנת 2005, קולה חתמה על חוזה ב-Box Fresh Pictures, כבמאית לצד אנתוני מנדלר. רבים מהקליפים הראשונים שלה יצאו על ידי חברה זו, כולל קליפים לאמנים כמו ג'יי-סטטוס, ריהאנה וטוני הוסל. במקביל, היא כתבה גם תסריטים של וידאו קליפים לאמנים שונים.

בשנה שלאחר מכן, היא הפכה למנהלת שירותי היצירה של איילנד דאף ג'אם מיוזיק גרופ. אנטוניו "לוס אנג'לס" ריד, נשיא חברת דאף ג'אם, אמר שהיא תהיה "זו שתשמור על קירור הבניין, בכך שהיא תשלב בו מוזיקת פופ ומוזיקת מיינסטרים". קולה הייתה מועמדת בטקס פרסי Paper, תוך שזכתה לתשואות ממבקרים שונים.

בשנת 2015 קולה כתבה, ביימה וכיכבה באחד מהווידאו קליפים המצליחים ביותר בכל הזמנים "Hotline Bling", של דרייק, שצבר למעלה מ-1.6 מיליארד צפיות. היא גם כיכבה בסדרת הטלוויזיה התיעודית 3AM, שאורכה שבעה פרקים ושידוריה היו ב-Showtime.

## וידאוגרפיה
### 2005
* בינז - "Papercut"
* Tony Hussle - "Come Again"

### 2007
* צ'יילד רבל סולידר - "Us Placers"
* ארמנד ואן הלדן - "I Want Your Soul"
* ג'יי-סטטוס בשיתוף שונטל וריהאנה - "Roll It"

### 2008
* סלים בשיתוף ראיין לסלי ופאביולס - ""
* קיד קאדי - "Heaven At Nite"

### 2009
* סולאנג' נואלס - ""
* יאנג אל. איי. - ""
* ג'סטין ביבר - "One Time"
* ג'וניור סאנצ'ס בשיתוף ג'ואל מאדן ובנג'י מאדן - "Elevator"
* ג'יידאקיס - ""

### 2010
* תיאופילוס לונדון - "I Want You (גרסת כיסוי)"
*  - "EXODUS"
* יסמין סולאנו – "That's Not It"

### 2011
* קנדריק לאמאר - "A.D.H.D"

### 2012
* ביג ק.ר.י.ט - "Boobie Miles"
* ביג ק.ר.י.ט - "Insomnia"
* ג'ואי באדאס - "Waves"
* ג'ים קלאס הירוז - ""

### 2015
* דרייק - "Hotline Bling (גרסה אמנותית)"
* "3AM" (תוכנית טלוויזיה)

## קישורים חיצוניים
* 

## הערות שוליים

קטגוריה:אמריקאים ילידי מדינת ניו יורק
קטגוריה:אולבני: אישים
קטגוריה:במאיות וידאו קליפים
קטגוריה:מעצבות אמריקאיות
קטגוריה:מעצבים אמריקאים
קטגוריה:תקליטנים אמריקאים
קטגוריה:במאי וידאו קליפים אמריקאים
קטגוריה:אמריקאיות שנולדו ב-1981
קטגוריה:אמריקאים שנולדו ב-1981
Fortinet

**פורטינט** (באנגלית: **Fortinet**) היא חברה אמריקאית רב-לאומית טכנולוגית המפתחת ומשווקת מוצרי אבטחת מידע.

מטה החברה הראשי ממוקם בסאניווייל, קליפורניה, ו פורטינט מעסיקה יותר מ-12 אלף עובדים במדינות שונות, בהם יותר מ-130 עובדים בסניף הישראלי.

## היסטוריה
פורטינט הוקמה בשנת 2000 על ידי קן סיה (Ken Xie) ומייקל סיה (Michael Xie) במטרה לספק שירותי אבטחת מידע.

פורטינט הוציאה את המוצר הראשון שלה, FortiGate, חומת אש, בשנת 2002, ולאחר מכן תוכנות אנטי-ספאם ואנטי-וירוס.

עד שנת 2004, לפורטינט היו משרדים באסיה, אירופה וצפון אמריקה. בנוסף עד לסוף שנה זו , גייסה החברה כ-90 מיליון דולר במספר סבבי גיוס.

בחודש דצמבר 2009, הונפקה החברה בבורסה לניירות ערך, נאסד"ק, תחת סימן המסחר FTNT.

במרץ 2016, פורטינט השיקה אקדמיה לאבטחת רשת כדי לסייע במילוי משרות פתוחות בתחום אבטחת הסייבר בארה"ב. פורטינט תרמה ציוד וסיפקה מידע לאוניברסיטאות כדי לסייע בהכשרת סטודנטים לעבודות בתחום.

באפריל 2016, פורטינט החלה לבנות את ארכיטקטורת מארג האבטחה שלה כך שמוצרי אבטחת רשת מרובים יוכלו לתקשר כפלטפורמה אחת. בנוסף באותה שנה, ביצעה התאמה של מערכותיה למחשוב ענן.

בשנת 2017, פורטינט הקימה חברת בת עצמאית, Fortinet Federal, לפיתוח מוצרי אבטחת סייבר עבור סוכנויות ממשלתיות.

בסוף שנת 2017 דיווחה פורטינט על הכנסות של מעל 416.7 מיליון דולר, עלייה של 15% לעומת 2016.

נכון ל-31 בדצמבר 2017 היו לפורטינט מעל ל-300 פטנטים בארצות הברית.

בספטמבר 2021, פורטינט התחייבה להכשיר מיליון איש בתמיכה בקריאתו של הנשיא ג'ו ביידן לפעולה כדי לטפל במחסור בכישרונות בתחום אבטחת הסייבר האמריקאית.

במרץ 2022, הודיעה פורטינט על סיום פעילותה ברוסיה. החברה הפסיקה את כל המכירות, התמיכה והשירותים המקצועיים בתוך רוסיה.

ביוני 2025, פורטינט נוספה לרשימת 20 המניות הגדולות ביותר של Investor's Business Daily.

החברה מפעילה רשת מרכזי מו"פ במדינות בפריסה בינלאומית ביניהם: קנדה, צרפת, הודו, בריטניה, ברזיל ובישראל. 

## מוצרים עיקריים
לחברה קשת רחבה של מוצרי אבטחת מידע הנמצאות בשימוש בישראל ובעולם:
* **Fortigate** - מערכת לניטור וחסימת התקשרויות בלתי רצויות לרשת התקשורת או מחשב יחיד.
* **Fortianalyzer** - ניטור ומעקב אחר מערכות החברה.
* **FortiManager** מאפשר ניהול של מוצרי החברה בממשק אחד.
* **FortiAP** - רכיב תקשורת המאפשר לנהל את נקודות הגישה הארגוניות.
* **FortiSandbox** - כלי המאפשר לנתח קבצים ומידע ברשת הארגונית.
* **FortiAI** - תוכנית לגילוי איומים המשתמשת בבינה מלאכותית.
* לחברה מוצרים נוספים: FortiRecorder, FortiADC, FortiClient, FortiCache, FortiAuthenticator ועוד.

## פעילות בישראל
ב-2019 פתחה Fortinet את מרכז פיתוח ומחקרבישראל והשתכנה בשדרות אבא אבן 10, בהרצליה פיתוח. במרכז המחקר והפיתוח בישראל אחראים על הטכנולוגיות המתקדמות לאבטחת נקודות קצה (EDR) עבור לקוחות מכל העולם.

ב-2022 הודיעה Fortinet על הרחבת צוות העובדים במרכז המחקר והפיתוח שלה בהרצליה, שמנה כ-100 עובדים, והמטרה היא להגדיל את מספר העובדים בו ב-35%.

## קישורים חיצוניים

* 

* 
* 

## הערות שוליים

2020 07
קטגוריה:חברות אבטחת מחשבים אמריקאיות
Burning

"**Burning**" הוא סינגל שיווקי של הזמר/ת האנגלי/יה סם סמית' שיצא ב-27 באוקטובר 2017 בהוצאת חברת התקליטים קפיטול רקורדס. השיר נכתב על ידי סם סמית', פי באר ו-The Audibles והופק על ידי סטיבי פיטזמאוריס וג'ימי נייפס.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי סם סמית'
קטגוריה:שירים באנגלית
קטגוריה:שירים שנכתבו על ידי סם סמית'
קטגוריה:שירי זהב באוסטרליה
קטגוריה:סינגלים בהוצאת קפיטול רקורדס
סיקורסקי CH-53K קינג סטליון

ה**סיקורסקי CH-53K קינג סטליון** הוא מסוק סער כבד שפותח על ידי תאגיד סיקורסקי מדגמי ה-CH-53 סי סטליון (המכונים בחיל האוויר הישראלי יסעור) הישנים יותר למען חיל הנחתים האמריקאי. בהשוואה לדגמים הישנים המסוק כולל מנועי טורבו-ציר חדשים, להבי רוטור מחומרים מרוכבים, מערכת ראש רוטור אלסטומרי, מערכת בקרת טיסה מסוג טוס-על-חוט, יכולת נשיאת מטען משופרת ותא מטען מוגדל.

חיל האוויר הישראלי בחן את האפשרות להצטייד במסוק זה או במסוק בואינג CH-47 צ'ינוק להחלפת מסוקי CH-53 סי סטליון ("יסעור") המתיישנים, ובפברואר 2021 פורסם שהמסוק "קינג סטליון" נבחר לכך, וישראל תרכוש כ-20 מסוקים. ב-30 בדצמבר 2021 נחתמה עסקה לרכש של 12 מסוקים עם אופציה לרכש של שישה מסוקים נוספים.
המסוקים הראשונים צפויים להגיע לישראל ולהיקלט בחיל האוויר הישראלי, בטייסת 114, במהלך שנת 2028. בתחילה כוּנה במערכת הביטחון "**סופר יסעור**" אך בהמשך קיבל את הכינוי "**פרא**".

יכולת ההעמסה המקסימלית של דגם CH-53K היא 15,900 ק"ג, כמעט 30% יותר מדגם CH-53E אשר נושא 12,200 ק"ג, באותו רדיוס של 204 ק"מ. משקל ההמראה המרבי של ה-CH-53K הוא כ-39,900 ק"ג, לעומת 33,300 ק"ג בדגם CH-53E. החתימה האנרגטית של שני הדגמים דומה.

## מפעילים
* 
** חיל הנחתים של ארצות הברית – הוזמנו 200 מסוקים.
*  חיל האוויר הישראלי – הוזמנו 12 מסוקים (אופציה לרכש של 6 מסוקים נוספים).

## קישורים חיצוניים

* 

## הערות שוליים

קטגוריה:מסוקי תובלה
CH-53K קינג סטליון
קטגוריה:מסוקים מתוצרת ארצות הברית
Violet Bent Backwards over the Grass

**Violet Bent Backwards over the Grass** (בעברית: **ויולט כפופה לאחור מעל הדשא**) הוא ספר הבכורה של הזמרת והכותבת האמריקאית לנה דל ריי. הספר עצמו הוא אוסף שירה הכולל 14 שירים ומספר קטעים קצרים, האוסף הוא היצירה הראשונה שפרסמה של דל ריי ותצא באופן עצמאי ב-29 בספטמבר 2020.

דל ריי אמרה בכמה הזדמנויות שהיא מקווה לשחרר את הספר תמורת דולר מכיוון שהיא מוצאת את מחשבותיה "לא יקרות ערך."

## רקע ופיתוח
מאז תחילת דרכה המוזיקלית, דל ריי הסבירה כיצד קיבלה השראה משירה, תוך שהצהירה שוולט ויטמן ואלן גינסברג הם ההשראה לכתיבת השירים שלה. במהלך הקריירה שלה, כתבה דל ריי כמה שירים אליהם צירפה קטעי מונולוג שונים, בהם היא מדברת על התחושות והמחשבות שלה, תוך שהיא מביעה את עצמה באמצעותם. חלק מהמונולוגים הידועים ביותר שלה הופיעו בסרטים שלה *Ride* (2012) ו-*Tropico* (2013), תוך שבאחרון היא אף ביצעה קטעי שירה שנכתבו על ידי ויטמן.

## אלבום

**Violet Bent Backwards over the Grass** (בעברית: **ויולט כפופה לאחור מעל הדשא**) הוא ספוקן וורדן הראשון של הזמרת-יוצרת האמריקאית לנה דל ריי. האלבום יצא לאור ב-28 ביולי 2020, על ידי חברות התקליטים אינטרסקופ רקורדס ופולידור רקורדס.

### רשימת רצועות

### מיקומי שיא

### היסטוריית יציאות לאור

## קישורים חיצוניים

## הערות שוליים

קטגוריה:אלבומי לנה דל ריי
קטגוריה:אלבומים באנגלית
קטגוריה:אלבומים שהופקו על ידי ג'ק אנטונוף
קטגוריה:אלבומי חברת אינטרסקופ רקורדס
קולולוש (אלבום)

**קולולוש** (באנגלית: **Coolooloosh**) הוא אלבום הבכורה של הלהקה הישראלית קולולוש. האלבום יצא לאור ב-2005, על ידי חברת התקליטים התו השמיני.

## רקע והפקה
האלבום הוקלט ביולי 2004 בירושלים. האלבום משלב מוזיקת היפ הופ, יחד עם ג'אז ופאנק. האלבום כולל ארבע רצועות אותן מבצע סולן הלהקה רבל סאן, ושאר הרצועות אינסטרומנטליות. לגרסת הסטרימינג של האלבום, שהוציאה חברת קמ"ע, נוספו גרסת לייב לשיר "Bandits", והסינגל "Fight Rebel Sun", שיצא לאור בשנת 2006 ומשתתפים בו קרולינה, שאנן סטריט, קוואמי, רועי קאשי וסגול 59, ונוצר עבור המאבק להשארת הסולן רבל סאן בישראל, לאחר שעמד בפני גירוש.

## רשימת רצועות

## הערות שוליים

קטגוריה:אלבומי היפ הופ ישראליים
קטגוריה:אלבומי ג'אז
קטגוריה:אלבומי חברת התו השמיני
Elements of Sound

**Elements of Sound** (בעברית: **חומרי הסאונד**) הוא אלבום האולפן השני של הלהקה הישראלית קולולוש. האלבום יצא לאור ב-27 בנובמבר 2008, על ידי חברת התקליטים התו השמיני.

## רקע והפקה
האלבום הופק על ידי המפיק המוזיקלי האמריקאי דייוויד אייבורי, והוקלט בראשית 2008 בארצות הברית במהלך חודשיים. באלבום מתארח זמר הסול האמריקאי באני סיגלר  בשירים "Some Place", גרסה חדשה לשיר הנושא את אותו השם מתוך האלבום הקודם של הלהקה, ו"Yeah Yeah Yeah".

בשנת 2018, לכבוד עשר שנים ליציאת אלבום, הוציאה חברת קמ"ע מהדורת תקליט של האלבום.

## רשימת רצועות

## הערות שוליים

## קישורים חיצוניים

קטגוריה:אלבומי היפ הופ ישראליים
קטגוריה:אלבומי ג'אז
קטגוריה:אלבומי חברת התו השמיני
The Essential Alice in Chains

**The Essential Alice in Chains** הוא אלבום אוסף של להקת הגראנג' אליס אין צ'יינס, שיצא בשנת 2006 וכולל מעל שעתיים של להיטי הלהקה משנת הקמתה ועד ל-1998.

האוסף כולל 2 תקליטורים והוא אלבום "הלהיטים הגדולים" השלישי שהוציאה הלהקה. הוא נחשב לאוסף מלא וגדול יותר מקולקציית ה-Greatest Hits של 10 הרצועות שיצא 5 שנים לפני כן, ואוסף הסאמפלים Nothing Safe: Best of the Box, והוא כולל כמעט את כל הלהיטים והסינגלים של הלהקה (למעט "Bleed the Freak", "Down in a Hole", "Fear the Voices" ו- "Don't Follow") הנחשבים למועדפים על המעריצים והמבקרים, ובנוסף כולל גם שתי רצועות ממופע ה"Unplugged". השירים "What the Hell Have I" ו- "A Little Bitter" שהופיעו בפסקול הסרט "אחרון גיבורי הפעולה" הם הגרסאות בעריכתו של טובי רייט מתוך אוסף התקליטורים "Music Bank".

אוסף זה הוא השחרור הראשון שהוציאה הלהקה לאחר מותו של סולן הלהקה בשנים אלו ליין סטאלי, שמת ב-2002.

## רשימת השירים

## קישורים חיצוניים

קטגוריה:אלבומי אליס אין צ'יינס
קטגוריה:אלבומי אוסף באנגלית
קטגוריה:אלבומי חברת קולומביה רקורדס
Smile (שיר של קייטי פרי)

"**Smile**" (בעברית: "**חיוך**") הוא סינגל שהוקלט על ידי הזמרת-יוצרת האמריקאית קייטי פרי. השיר יצא לאור ב-10 ביולי 2020, על ידי חברת התקליטים קפיטול רקורדס, כסינגל הרביעי מתוך האלבום Smile.

## רקע וכתיבה
השיר נכתב על ידי קייטי פרי, בני גולסון, וינסנט בראון, פרה, ג'וש אברהם, דיג'יי קיי גי, טריאץ', סטארה, אוליבר, והופק על ידי אוליבר, ג'וש אברהם, ג'י קנה. השיר הוא שיר בסגנון הפופ. פרי ספירה שהסינגל "Smile" קשור להחזרת החיוך של האדם והיא כתבה את זה "לאחר כשעברתי את אחת התקופות החשוכות ביותר בחיי ואיבדתי את חיוכי." השיר יצא רשמית ב-10 ביולי 2020, יחד עם הזמנתו מראש של האלבום, כאשר פרי אמרה שהיא מקווה "יכולות להיות כמה דקות של תקווה ממריצה בשבילך כמו שזה עבור בשביל מי".

## וידאו קליפ
הווידאו קליפ הרשמי של השיר הועלה לערוץ היוטיוב של קייטי פרי ב-14 ביולי 2020. בתחילת הקליפ, ניתן לראות את האותיות Smile ולאחר מכן את היא לבושה כליצן, בתלבושת "הליצן הכי אופנתית שלה", לובשת בלייזר כתום, מנוקד פולקה וג'אמפר כחול תואם עם טוקסידו גרמני. לאחר מכן היא מופיעה על רקע עם "מספר ידיים ליצנות ענקיות, יושב על גבי נעל ליצן גדולה מדי ועוד".

בפחות מיממה, צבר הקליפ למעלה 3.4 צפיות.

## רשימת רצועות

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי קייטי פרי
קטגוריה:שירים באנגלית
קטגוריה:שירים שנכתבו על ידי קייטי פרי
קטגוריה:שירים על חיוך
קטגוריה:שירי זהב בארצות הברית
קטגוריה:שירי זהב בקנדה
קטגוריה:סינגלים בהוצאת קפיטול רקורדס
רודולף נואק

**רודולף נואק** (בגרמנית: **Rudolf "Rudi" Noack**; 30 במרץ 1913 – 30 ביוני 1947) היה כדורגלן גרמני, ששיחק בעמדת החלוץ.

## ביוגרפיה
נואק נולד ב-30 במרץ 1913 בהמבורג שבגרמניה. כחלוץ, הוא ערך שלוש הופעות במדי נבחרת גרמניה בהן כבש שער אחד. שערו היחידי הובקע במשחק נגד צ'כוסלובקיה בחצי גמר מונדיאל 1934 והיה לשער השוויון במשחק אך גרמניה הפסידה בסיומו 3–1. במשחק על המקום השלישי גרמניה ניצחה. את הופעתו האחרונה ערך נגד שווייץ ב-1937.

במהלך רוב הקריירה שלו שיחק נואק במועדון עיר הולדתו המבורג ושיחק גם זמן קצר ב-SV הרבורג ובמועדון האוסטרי פירסט וינה. בגמר הגביע הגרמני של 1943 כבש וניצח לזכותה של פירסט וינה את המשחק עם צמד על לופטואפן המבורג.

במהלך כיבוש הרייך השלישי שבמלחמת העולם השנייה נואק היה לאסיר מלחמה על ידי הסובייטים, ונפטר במחנה כלא ב-30 ביוני 1947 בגיל 34 בלבד.

## קישורים חיצוניים

קטגוריה:כדורגלנים גרמנים
קטגוריה:חלוצי כדורגל גרמנים
קטגוריה:כדורגלני נבחרת גרמניה
קטגוריה:כדורגלני המבורג
קטגוריה:כדורגלני פירסט וינה
קטגוריה:גרמנים שנולדו ב-1913
קטגוריה:גרמנים שנפטרו ב-1947
ספר חגי

**ספר חַגַּי** הוא אחד מספרי התנ"ך. הוא הספר העשירי בקובץ תרי עשר והוא קודם לשני הנביאים האחרונים המופיעים בו, זכריה ומלאכי. הוא נקרא על שם הנביא המוסר את דבר ה', חגי. הספר מתמקד בעידוד שבי ציון לבנות את בית המקדש השני.

## חלוקת הספר
ספר חגי כולל שני פרקים המכילים ארבע נבואות. הנבואה הראשונה מתחילה בפרק א' עם מסירת דברי ה' בידי חגי ומסתיימת בפסוק י' ונאמרה בחודש החמישי. הנבואה השנייה: פרק ב' פסוקים א'-ט'. הנבואה השלישית גם היא בפרק ב' מפסוק י' עד י"ט ונבואה הרביעית חותמת את הספר בפסוקים כ' - כ"ג. שתי הנבואות האחרונות נאמרו באותו יום. כל נבואה היא יחידה עצמאית, אך בין היחידות קיימים קשרים לשוניים ורעיוניים.

## נוסח הספר ולשונו
הקשיים בלשון ובסגנון העולים מהספר נובעים לדעת חוקרים מהתהליך בו נמסר ספר חגי. במגילת תרי עשר אשר נמצאה במערות מורבעת בנחל דרגה השתמרו חלקים מהספר. מעטים ההבדלים הקיימים בין המגילה שנמצאה לספר בנוסח המסורה. זמן כתיבת המגילה שנמצאה, מתוארך ל ובזמן זה קיים היה נוסחו הסופי של הספר. לעומת זאת קיימים הבדלים בין נוסח הספר לנוסח תרגום השבעים. ייתכן והבדלים אלה הם קשיים אשר עמדו לפני המתרגם עם הקשיים הלשוניים נושאים שזימן לו הכתוב. לעיתים הושמטו מילים וייתכן כי עמדו לפני המתרגם נוסחים שונים ולכן באו הבדלים אלה לידי ביטוי.

על פי הברייתא, ספר חגי נכתב בידי אנשי הכנסת הגדולה: "ירמיהו כתב ספרו, וספר מלכים, וקינות. חזקיה וסיעתו כתבו (ימש"ק סימן): ישעיה, משלי, שיר השירים, וקהלת. אנשי כנסת הגדולה כתבו (קנד"ג סימן): יחזקאל, ושנים עשר, דניאל, ומגילת אסתר. עזרא כתב ספרו, ויחס של דברי הימים עד לו."

הספר נכתב בצורה פרוזאית. לשון הספר לטענת מרדכי זר-כבוד היא "פשוטה ועממית". בספר רבים צירופים כבולים קצרים וביטויים המאפיינים רק את ספר זה. בספר חגי שזורים "צלעות מקבילות", תבניות חוזרות. העברית המקראית הטבועה בספר חגי מקורה, בעליית עזרא ונחמיה. העברית בספר אופיינית ללשון הבתר גלותית. שאלות רטוריות רבות מצויות בספר המחזקות את האופי הדיווחי המיוחד לספר. יש הסוברים כי סגנונו של ספר חגי הנע בין שירה לפרוזה תורם לתחושה כי הנוסח משובש. אין בו את הזרימה האופיינית לפרוזה ואין בו את המקצבים האופייניים לשירה.

## נבואות הספר
נבואות הספר נאמרות על ידי הנביא ולהן כמה מאפיינים: הן כתובות בלשון המתארת ויכוח בין הנביא לקהל השומעים, מודגשת בהן שליחותו של הנביא חגי בידי ה', אין בנבואות מראות כדוגמת אלו המופיעות אצל יחזקאל וישעיהו והתוכחה היחידה הקיימת בה היא על כך שעם אינו בונה את המקדש. תוכחה זו עומדת במרכז נבואתו.

## ניבים וביטויים שמקורם בספר חגי
### לשבת בבתיכם ספונים
עם ישראל נמנע מבניית בית המקדש בגלל המצב הכלכלי והנביא דורש מהם לצאת ולבנות את בית המקדש. כיום משתמשים בביטוי כשרוצים לתאר אדם אשר יושב בביתו מבודד ולא בא במגע עם הסביבה.

### והמשתכר משתכר אל צרור נקוב
במקרא וכיום נוהגים לומר את הביטוי כאשר מבקשים להדגיש שאדם מתקשה בפרנסה מפני שכל כספו נופל מארנקו המחורר ובאמירת הביטוי מתכוונים שאדם זה הפסיד את כספו.

## קישורים חיצוניים

* 

## הערות שוליים

חגי
קטגוריה:שיבת ציון
חוק הביטחון הלאומי בהונג קונג

**חוק הביטחון הלאומי בהונג קונג** או בשמו המלא **החוק של הרפובליקה העממית של סין להגנת הביטחון הלאומי של האזור האדמיניסטרטיבי המיוחד של הונג קונג** היא חקיקה ביטחונית שהועברה ביוני 2020 על ידי הוועדה הקבועה של הקונגרס העממי הלאומי במקום המועצה המחוקקת של הונג קונג. חוק כזה נדרש בסעיף 23 של חוק היסוד של הונג קונג אך ניסיונות עבר להעבירו כשלו בשל התגובות הציבוריות שהיו שליליות במיוחד.

החוק הנוכחי שהועבר על ידי המפלגה הקומוניסטית עוקף את סמכות המועצה המחוקקת של הונג קונג ומקנה משמעות פליליות לפעולות של "בדלנות, חתרנות, טרור והשפעה חיצונית בהונג קונג". החוק מקנה סמכויות נרחבות לשירותי ביטחון לאומי של הרפובליקה העממית להקים נציגויות בהונג קונג; לעצור, לחקור ולהעמיד לדין אנשים החשודים בפעולות שנמנו להלן הן בהונג קונג, הן על ידי שופטים שיבחרו במיוחד על ידי ראש הרשות המבצעת של הונג קונג, והן על ידי בית משפט של הרפובליקה העממית, כאשר החוק מתיר להעביר מואשמים דרך מעברי הגבול ליבשת ללא הליך הסגרה. סעיף 38 של החוק מגדיר שהחוק חל על כל אדם, גם כזה שלא נמצא או מתגורר בהונג קונג.

נמתחה ביקורת חריפה על החוק בטענה שהגדרותיו הן מעורפלות בכוונה בשביל להוות תירוץ לשירותי הביטחון ולאפשר להם לעצור כמעט כל אחד אף על עברות מינוריות דוגמת הקראה של סיסמאות מחאה, הדפסה והצגת שלטים, גרפיטי וכדומה, מה שרומס את חופש הביטוי של תושבי העיר. ביקורת נמתחה גם על אי הקניית אפשרות הוגנת להגנה בבית משפט – שכן השופטים בהונג קונג ייבחרו במיוחד, ואלה בסין רבתי מתגאים באחוזי הרשעה של למעלה מ-99 אחוז. כמו כן ביקורת הוטחה בממשלה הסינית שהפרה את עקרון מדינה אחת, שתי שיטות שבוסס במסגרת ההצהרה המשותפת בריטניה-סין (1997) בה סין התחייבה לאפשר להונג קונג ותושביה ליהנות מזכויות נוספות למשך 50 שנים.

בריטניה, טאיוואן ואוסטרליה הבטיחו לאפשר למליונים מתושבי הונג קונג להוציא דרכונים שלהן ואף להגר אליהן. עם זאת ארצות הברית הצהירה שלאור החוק אין היא יכולה להתייחס להונג קונג כאזור ממשל מיוחד והסירה את זכויות הסחר המיוחד של הונג קונג במסגרתו הונג קונג לא נכללה בהרבה מהגבלות הסחר עם סין אשר הושמו לאור מלחמת הסחר בין המדינות. בנוסף, השעו בריטניה, אוסטרליה וקנדה את הסכמי ההסגרה עם הונג קונג בשל החוק.

לאחר חקיקת החוק אחד המלונות בהונג קונג הוסב למשכן של משרדי הביטחון הלאומי של הממשלה הסינית.

כמו כן, בעקבות חקיקת החוק הרשת החברתית טיקטוק הודיעה כי היא תפסיק לפעול בהונג קונג כחלק ממגבלות הצנזורה בסין.

## קישורים חיצוניים

* 
* סין אישרה את "חוק הביטחון הלאומי" המחזק את שליטתה בהונג קונג, מתוך אתר הארץ.

## הערות שוליים

קטגוריה:הונג קונג: פוליטיקה
קטגוריה:סין: פגיעה בזכויות האדם
קטגוריה:2020 בפוליטיקה
קטגוריה:הרפובליקה העממית של סין: חוק ומשפט
קטגוריה:2020 ברפובליקה העממית של סין
יוהנס אוולד

**יוהנס אוולד** (בדנית: **Johannes Ewald**; 18 בנובמבר 1743, קופנהגן – 17 במרץ 1781, קופנהגן) היה משורר דני.

## ביוגרפיה
יוהנס אוולד נולד בקופנהגן למשפחת כומר מקומי. לאחר סיום בית הספר הוא למד באוניברסיטת קופנהגן. בגיל 15 הוא נמלט מהבית ונרשם לצבא לממלכת פרוסיה. בתחילת מלחמת שבע השנים הוא עזב את השרות והצטרף לצבא אוסטריה בה שירת כקצין. לאחר מספר חודשים של שרות הוא נמלט, חזר לדנמרק והחל ללמוד תאולוגיה.

למרות לימודי תאולוגיה אוולד החל להתעניין בספרות, בעקבות אהבה נכזבת, הוא התחיל לכתוב שירה.

לאחר קרבות מלחמת שבע השנים אוולד חזר נחלש ופגוע. הוא עסק בכתיבת שירים אך במקביל סבל מבעית אלכוהוליזם.

בעקבות פרדריק החמישי הוא התבקש לכתוב אלגיה. שירים שלו זכו לפופולרית רבה והוא היה נחשב למשורר בולט של התקופה.

בנוסף לשירים, אוולד כתב מספר מחזות וספר אוטוביוגרפיה שפורסם רק בשנת 1804.

בהמשך הוא רב עם המשפחה ועזב את קופנהגן לטובת עיירה בחוף הים הבלטי. במשך שנים הוא סבל ממחלות שונות כולל אלכוהוליזם ושיגרון.

הוא נטמן בכנסייה בקופנהגן ליד משורר דני נוסף יוהאן וסל ובמקום הוקמה אנדרטה משותף שפוסלה על ידי אוטו אוונס.

## קישורים חיצוניים

* יצירות של יוהנס אוולד
* 
* 

קטגוריה:משוררים דנים
קטגוריה:מלחמת שבע השנים: אישים
קטגוריה:ילידי 1743
קטגוריה:נפטרים ב-1781
גארפילד וכח החיות

**גארפילד וכח החיות** (באנגלית: **Garfield's Pet Force**) הוא סרט הנפשה ממוחשבת משנת 2009, בכיכובה של הדמות גארפילד מקומיקס בעל אותו שם. הסרט הופק על ידי ג'ון דייוויס, ונכתב על ידי יוצרו של גארפילד, ג'ים דייוויס. זהו סרט ההנפשה המלא השלישי והאחרון שמבוסס על טרילוגיה זו לאחר הסרטים "גארפילד הופך לאמיתי" ו"פסטיבל הצחוק של גארפילד".

## תקציר העלילה
לאחר שווטויקס גנבה את מערבל המולקולות ("מערמול" בקיצור) מפרופסור ווילי והמלך ג'ון היא שלטה בסיירת החיות אשר ניסו לעצור אותה, למרבה המזל גארזוקה הצליח לשרוד והוא עף מעולם הקומיקס אל העולם המצויר שם הוא פוגש את גארפילד ואת חבריו, ארלין, אודי ונרמל אשר דומים לסיירת החיות שלו, גארזוקה נותן להם את השיקוי והם קיבלו כוחות מיוחדים, אולם, ווטויקס גילתה את מיקומו של גארזיקה וגנבה מגארפילד את היהלום אשר מפעיל את המערבל והפכה את תושבי העיר לזומבים כדי לתפוס את גארזיקה. בעזרתו של גארפילד, סיירת החיות הצליחה לגבור על ווטויקס ולהפוך אותה לטובת לב באמצעות המערבל והחזירו את תושבי העיר לקדמותם. בסוף, ארלין, אודי ונרמל חזרו לצורתם המקורית וגארזוקה, המלך ג'ון, ווטויקס ופרופסור ווילי חזרו אל עולם הקומיקס והחזירו את סיירת החיות המקורית לקדמותה, ובנוסף, המלך ג'ון ווטויקס התחתנו באושר ועושר.

## מדבבים
*פרנק ולקר - גארפילד / גארזוקה / דמויות שונות
*גרג ברגר - אודי / אודיוס
*אודרי וואסילוסקי - ארלין / סטארלינה
*ג'ייסון מארסדן - נרמל / אבנרמל
*וולי ווינגרט - ג'ון ארבוקל / המלך ג'ון
*ונסה מרשל - ווטויקס
*גרג איגלס - אלי
*פרד טאטאסקור - בילי הדוב / שומר
*סטיבן סטנטון - רנדי הארנב / דמויות שונות
*ניל רוס - וולטר "וולי" סטגמן / צ'ארלס / פרופסור וולי

### מדבבים בעברית
הדיבוב העברי בוים בידי טליה ברקאי, והופק על ידי עוזי פוקס, משה קרבלניק וסאלי אמיגה באולפני נ.ל.ס.
*יואב בר לב - גארפילד / גארזוקה
*יובל סגל - נרמל / אבנרמל
*טליה ברקאי - ארלנה / סטארלנה
*גלעד קלטר - ג'ון ארבוקל / המלך ג'ון
*עמי מנדלמן - וולי / פרופסור וולי
*מיכה אוזין סליאן - איליי / שומר ספייקי
*אורלי קטן - בוניטה
*עדי קוזלובסקי - בטי
*גיא רושיניאק - צ'ארלס / בעל דוכן קומיקס / שומר עם קסדה בעל קרן
*נורית בנאי קורן - ווטויקס
*גדי לוי - שומר רזה / קולות רקע
*קובי ליקורמן - קולות רקע
*עמית יוסוביץ' - קולות רקע
*יובל בריג - קולות רקע
*טובל ישראלי - קולות רקע

## ביקורות
ג'ולי הרמן נתנה לסרט ציון 1 מתוך 5 ואמרה "ילדים אשר אוהבים את גארפילד יאהבו יותר לצפות בסדרת הטלוויזיה או בסרטי הלייב-אקשן".

רונית רוקאס כתבה ב-"עכבר העיר" על הסרט: "רוב הדמויות וכל מה שסביבן נראים כאילו נטבלו בגלידת תות-בננה. גארפילד אמנם ניצל מהטבילה הזאת, אבל רק חיצונית". וש-"המשפטים משעממים והעלילה כלל לא מצחיקה".

## קישורים חיצוניים

* 

## הערות שוליים

קטגוריה:סרטים אמריקאיים
קטגוריה:סרטי קומדיה אמריקאיים
קטגוריה:סרטי הנפשה אמריקאיים
קטגוריה:סרטי פנטזיה אמריקאיים
קטגוריה:סרטי המשך אמריקאיים
קטגוריה:סרטי 2009
קטגוריה:סרטי אנימציה ממוחשבת
קטגוריה:סרטי קומדיה מונפשים
קטגוריה:סרטים על חתולים
קטגוריה:סרטי אנימציה שיצאו ישירות בפורמט לצפייה ביתית
קטגוריה:סרטי אנימציה של פוקס המאה ה-20
קטגוריה:סרטי גארפילד
אמליוס גנטיליאנוס

**אמליוס גנטיליאנוס** (ביוונית: Ἀμέλιος Γεντιλιανός) היה פילוסוף נאופלאטוני וסופר מהמחצית השנייה של המאה ה-3.

מוצאו של אמליוס מטוסקנה.
בשנותיו המוקדמות, למד לעומק את עבודותיו של נומניוס מאפאמיה, ואף זכר את כל יצירותיו בעל פה. מאוחר יותר, הוא הכיר את פלוטינוס, ובמחיצתו הוא בילה יותר מעשרים שנים, והיה לאחד מתלמידיו הקרובים ביותר. פלוטינוס אף החשיב את אמליוס כאחד מתלמידיו המבריקים ביותר.

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:פילוסופים רומאים
קטגוריה:אישים שחיו במאה ה-3
תהלה הרץ

**תהִלה הרץ** (נולדה ב-15 במרץ 1988) היא חוקרת חינוך ומפתחת תוכניות לימוד והתפתחות רגשית-חברתית.

## ביוגרפיה
הרץ נולדה בירושלים. במסגרת עבודת הדוקטורט עסקה במוסדות החינוך לילדים עזובים ועבריינים של הנהגת היישוב ושל העיר תל אביב (בשנים 1934–1948), ובהמשך עסקה בנערות על קצה רצף הסיכון בישראל, השוהות במוסדות הנעולים מסילה וצופיה. במחקרה זיהתה הרץ קושי של נערות בסיכון גבוה להבין את הנרטיב של עצמן, והדבר הוגדר על ידה כמפתח לגיבוש מבנה אישיות יציב וצמיחה תקינה. בנוסף עלה כי הנערות חוו מצוקה מנוכחות צוות גברי במוסד הנעול, בעיקר בתפקידים שכללו צורך בפיקוח או מגע פיזי, כיוון שרוב מוחלט של הנערות עברו התעללות מינית בילדותן מידי בני משפחה שאמורים היו להגן עליהן.

בעקבות הגילוי כי ילדים במצבי סיכון מתקשים לזהות את המצוקות שהם חווים ולהבין את מאורעות חייהם, ובעיקר את החלקים המורכבים והקשים בהם – פיתחה הרץ את מודל אַצְטְרוֹלָב לאיתור וזיהוי מצבי סיכון ומצוקה. במודל אַצְטְרוֹלָב תהליך האיתור והזיהוי נערך באופן עקיף: השיח לא מתנהל ישירות מול מורה או איש צוות אחר, אלא בקשב קבוצתי לפרק שמע, הפונה אל הכיתה בסגנון חוֹנֵךְ (מנטורינג). לאחר ההאזנה, ללא כל תיווך נוסף, הזמן מוקדש לכתיבה אישית ביומן. לאחר מכן הילדים בוחרים אם לשתף, באופן עצמאי ויזום, בעל פה או דרך תיבה ייעודית לתקשורת עם המורה. תוכנית מפרש וָעוגן (11069 בגפ"ן) מבית חוֹלָם מיישמת את המודל בבתי ספר יסודיים בישראל. בעקבות השימוש במודל אותרו אתגרים אישיים או כיתתיים, והחל תהליך טיפול במקרים של פגיעות בקהילה (אלימות, פגיעות מיניות ועוד) או בכיתה (חרם, נידוי חברתי ועוד).

בשנת 2021 פיתחה הרץ סדרת ספרים חדשה ללימוד היסטוריה במערכת החינוך – שורשים: מגלים היסטוריה, שהחליפה את הסדרה הוותיקה ״מדור לדור״. הסדרה נוקטת בשיטות הוראה ואמצעי למידה שונים משל קודמתה, בין אלה ציר זמן שמוטמע לאורך הדף ותכנים המועברים באופן ויזואלי.

הרץ מרצה בחוג לחינוך במכללת הרצוג, ובמסגרת זאת ייסדה את מיזם ויקישטעטל להנצחת קהילות יהודיות שנכחדו ב באמצעות כתיבת ערכים בוויקיפדיה העברית.

נשואה ואם לחמישה. מתגוררת בבית הכרם בירושלים.

## פרסומים
### ספרי לימוד
* **גלויות ותגליות: מימי הביניים לעת החדשה**, הר ברכה: מכון הר ברכה, 2021
* **המאבק על הרוח: לאום, מקדש וספר**, הר ברכה: מכון הר ברכה, 2020
* **חורבן וגבורה**, הר ברכה: מכון הר ברכה, 2015
* **השיבה לציון: עלייה, התיישבות ועצמאות** (עם דבורה גלעדי), הר ברכה: מכון הר ברכה, 2016
* **מסורת ומהפכות: מסורת ומודרנה בתולדות העמים ובתולדות ישראל** (עם פנינה רותם), הר ברכה: מכון הר ברכה, 2014

### מאמרים
* 'דשואן דשואן!' (جُوعَان جُوعَان): הקמת בית היתומים 'ציון בלומנטל' בירושלים בשלהי מלחמת העולם הראשונה, קתדרה 165, תשרי תשע"ח, עמ' 181–204
* למשמעות סדר השבטים בספר דברי הימים, **[[סיני (כתב עת)|סיני]]** קנ"ב, תשע"ט, עמ' קמ"ט–קס"ד
* "כי הוא סוד האדם": האישה במשנתו של רבי יצחק עראמה, **[[מגדים (כתב עת)|מגדים]]** נ"ט, תש"ף, עמ' 47–64

## קישורים חיצוניים

* שבט דן בספר דברי הימים (הרצאה מוקלטת), ימי עיון בתנ"ך, תשע"ח
* שבט שמעון – המסע והתיקון (הרצאה מוקלטת) ו-דף מקורות, ימי עיון בתנ"ך, תשע"ט
*
* 

## הערות שוליים

קטגוריה:נשות חינוך ישראליות
קטגוריה:אנשי חינוך ישראלים
קטגוריה:סגל מכללת הרצוג
קטגוריה:בעלות תואר דוקטור מאוניברסיטת בר-אילן
קטגוריה:בעלי תואר דוקטור מאוניברסיטת בר-אילן
קטגוריה:ישראליות שנולדו ב-1988
קטגוריה:ישראלים שנולדו ב-1988
אלכסנדר ספסיבצב

**אלכסנדר ניקולייביץ' ספסיבצב** (ברוסית: **Александр Николаевич Спесивцев**; נולד ב-1 במרץ 1970) הוא רוצח סדרתי פדופיל, סדיסט וקניבל רוסי. מחודש פברואר 1991 ועד ספטמבר 1996, אנס, עינה, הרג ואכל נשים וילדים. הואשם תחילה ב-19 מקרי רצח, אך מתוכם הוכחו ארבעה מקרים. מספרם המדויק של קורבנותיו אינו ידוע, אך על פי הערכות מסוימות עשוי להגיע עד 82 בני אדם. הפשעים בוצעו בביתו של ספסיבצב, בעיר הולדתו נובוקוזנצק, בסיועה של אמו ובנוכחותה של אחותו.

## הפשעים
בשנת 1991 פגש ספסיבצב ילדה בשם יבגניה גוסלניקובה. הוא התיידד עמה, אך בשלב מסוים הוא הכה אותה והיא החליטה לנתק את היחסים עמו. ספסיבצב נעל את הילדה בדירתו ועינה אותה באכזריות במשך חודש עד למותה. סיבת המוות הרשמית הייתה אלח דם. כל גופה של הילדה היה מכוסה מורסות, מה שהקשה על הרופאים לקבוע את סיבת המוות האמיתית.

הרופאים המליצו כי על ספסיבצב לקבל טיפול פסיכיאטרי, ובשנת 1992, על פי החלטת בית הדין של נובוקוזנסק, הוא נשלח למרפאה הפסיכיאטרית עם אבחנה של סכיזופרניה. לאחר 3 שנים שוחרר ספסיבצב עם סימני הפוגה מבית החולים. לא נרשמו הערות לגבי שחרורו, ורשויות אכיפת החוק סברו שהוא נמצא במרפאה.

הקורבן הראשון שלו לאחר השחרור מבית החולים הפסיכיאטרי הייתה ילדה צעירה בשם ליודמילה. ספסיבצב, שניסה להסתיר את עקבות הפשע, פירק את גופתה, ואמו קברה את השרידים בשממה.

על פי כתב האישום, מאפריל עד אוגוסט 1996, הרג ספסיבצב 15 אנשים נוספים בדירתו. שכנה, פנסיונרית בשם לידיה, הזמינה את המשטרה בתחילת הקיץ כשהיא מתלוננת על ריח גופה ומוזיקה קולנית מחרישת אוזניים מדירתו של ספסיבצב. היא דחקה לבדוק אותו, אך איש לא הגיע.

את שלושת הקורבנות האחרונים שנרצחו ב-24 בספטמבר 1996, פיתתה אמו של ספסיבצב לדירת בנה בבקשה של עזרה בפתיחת הדלת. ספסיבצב הרג מיד את נסטיה בת ה-13, שניסתה להכות אותו כדי להציל את עצמה. את שתי האחרות הוא החזיק במשך כחודש באזיקים, התעלל בכל דרך, עינה, אנס ואילץ אותן לחתוך את גופת חברתן ולאכול את שרידיה. לאורך כל הזמן הזה אמו ואחותו הגיעו לעיתים קרובות לדירה וראו מה קורה, אך לא התערבו. לאחר שהרג באכזריות את ג'ניה בת ה-13, הוא גרם לקורבן האחרון, אוליה בת ה-15, לפרק את הגופה ולאכול מרק מהבשר של חברתה. הכלבה של ספסיבצב כרסמה את עצמות חברתה לעיניה.

הוא נתפס במקרה: במהלך ביקור מתוכנן לצורך מניעה לפני עונת החימום בחורף, ביקש צוות אינסטלטורים להיכנס לדירתו. הוא סירב להכניס אותם, וציין את העובדה שהוא כלוא בגלל ההפרעה הנפשית שלו. האינסטלטורים הזעיקו את שוטר המחוז שפרץ את הדלת. באמבטיה נמצא פלג גופה העליון של ילדה ללא זרועות ורגליים, וראש וחזה כרות הוצאו מהפח. ספסיבצב עצמו הצליח להימלט מגג הבניין, אך כעבור יומיים הוא נעצר בכניסה לבניין ביתו.

לאחר ששוחררה מהשבי, הצליחה אוליה בת ה-15, שנלקחה על ידי הרוצח כבת ערובה, למסור עדויות מפורטות נגדו לפני שנפטרה כעבור שלושה ימים בבית החולים.

## המשפט
בשנת 1997, נידון ספסיבצב לעשר שנות מאסר, על רצח של שלוש הבנות.

בשנת 1998, החל דיון מחודש של המקרה וספסיבצב הוכר כחולה נפש ונשלח לאשפוז בכפייה.

במאי 2024, בית הדין המחוזי בקמרובו מצא שספסיבצב היה מעורב בעוד 15 רציחות שבהן הוא הואשם מלכתחילה. כמו כן, נמצא קורבן שנשאר בחיים, נער בן 12 באותה עת. נכון לשנת 2024, אלכסנדר ספסיבצב ממשיך להיות מאושפז בכפייה.

## ראו גם
* המרטש מאטלנטה
* המפלצת מפירנצה

## קישורים חיצוניים
*  מתוך תוכנית הטלוויזיה רוסיה הקרימינלית

## הערות שוליים

קטגוריה:רוצחים סדרתיים רוסים
קטגוריה:קניבלים רוסים
קטגוריה:רוסים שנולדו ב-1970
רשימת צוות ה-AEW

שמאל|250px
**ה-[[All Elite Wrestling|AEW]]** הוא ארגון היאבקות אמריקאי שמשרדיו נמצאים בג'קסונוויל, פלורידה. צוות העובדים ב-AEW מורכב ממתאבקים, מנג'רים, שדרנים, פרשנים, קריינים, מראיינים, שופטים, מאמנים, מפיקים, תסריטאים ועוד.

לארגון יש שיתוף פעולה עם ארגון ההיאבקות הסיני Oriental Wrestling Entertainment (OWE) וארגון ההיאבקות המקסיקני Lucha Libre AAA Worldwide, כאשר המתאבקים מארגוני היאבקות אלה עורכים הופעות מזדמנות באירועים ותוכניות AEW.

## צוות
### משפחת חאן
שמאל|150px|ממוזער|שאהיד חאן
שמאל|150px|ממוזער|טוני חאן

### מתאבקים

### מתאבקות
[שמאל|150px|ממוזער|[טוני סטורם]]

### עובדים אחרים

### שופטים
שמאל|150px|ממוזער|אובריי אדוארדס

### צוות שידור
[שמאל|150px|ממוזער|[ג'ים רוס]]

### צוות מאחורי הקלעים

### צוות עובדים

## קישורים חיצוניים
* 

קטגוריה:AEW
לארי סנדרס (כדורסלן)

**לארי סנדרס** (באנגלית: **Larry Sanders**; נולד ב-21 בנובמבר 1988) הוא כדורסלן עבר אמריקאי, אשר שיחק בליגת ה-NBA בין השנים 2010–2017. ממוצעיו הכוללים לאורך 6 עונותיו בליגה הם 6.4 נקודות, 5.7 ריבאונדים ו-1.8 חסימות למשחק.

## קריירת מכללות
סנדרס נולד בעיר פורט פירס שבפלורידה, ובנערותו למד בפורט סנט לוסי הסמוכה. בשנת 2007 החל ללמוד באוניברסיטת וירג'יניה קומונוולת', וכבר בעונתו הראשונה בקבוצת הכדורסל שלה (VCU Rams) הוביל את כל שחקני מחוז CAA בממוצע חסימות למשחק (3.0), על אף ששותף בכ-16.6 דקות בממוצע למשחק בלבד. בעונת 2009/2010 הוביל את קבוצתו בנקודות (14.4), בריבאונדים (9.1) ובחסימות (2.6) למשחק, וכן באחוזי קליעה מהשדה (53.4%), ובסיומה זכה בתואר שחקן ההגנה של המחוז בפעם השנייה ברציפות. בקיץ 2010 עזב את האוניברסיטה, לאחר 3 עונות בלבד, לטובת התמודדות לבחירה בדראפט ה-NBA.

## קריירת משחק מקצועית
### מילווקי באקס
בדראפט ה-NBA 2010 נבחר סנדרס על ידי מילווקי באקס, בבחירה ה-15. לאחר שתי עונות כשחקן ספסל שולי במילווקי, פרץ סנדרס כאחד השחקנים המובילים של הקבוצה בעונת , במהלכה רשם ממוצעים של 9.8 נקודות, 9.5 ריבאונדים ו-2.8 חסימות למשחק. ב-30 בנובמבר השיג טריפל דאבל נדיר שכלל 10 נקודות, 12 ריבאונדים ו-10 חסימות, בהפסד קבוצתו מול מינסוטה טימברוולבס. בהצבעה לפרס השחקן המשתפר של אותה עונה סיים במקום השלישי, אחרי גרייביס ואסקס והזוכה פול ג'ורג'.

בקיץ 2013 חתם על הארכת חוזה במילווקי ל-4 עונות נוספות, החל מעונת , בסך 44 מיליון דולר. בנובמבר 2013 נפצע באצבעו במהלך קטטה במועדון לילה, ונאלץ לעבור ניתוח אשר השבית אותו מ-25 משחקים. באפריל 2014 הושעה מחמישה משחקים לאחר שנכשל בבדיקת סמים. בסך הכול שותף סנדרס ב-23 משחקים בלבד באותה עונה, ותרם 7.7 נקודות, 7.2 ריבאונדים ו-1.7 חסימות בממוצע למשחק.

בדצמבר 2014 הוצב ברשימת השחקנים הלא-פעילים של הבאקס, בשל "סיבות אישיות", ובינואר 2015 הושעה על ידי הליגה ל-10 משחקים בשל שימוש חוזר במריחואנה. ב-25 בפברואר, לאחר ששותף ב-27 משחקים בעונת , התוודה סנדרס כי הוא סובל מחרדה, דיכאון והפרעת מצב רוח, והודיע על עזיבתו את הקבוצה ופרישתו ממשחק פעיל. על פי תנאי שחרורו מהקבוצה, ויתר על כמחצית מיתרת חוזהו, אשר עמדה על 33 מיליון דולר.

### קליבלנד קאבלירס
בינואר 2017, כשנתיים לאחר פרישתו, הודיע סנדרס על חזרתו למשחק, ובמרץ 2017 חתם על חוזה בקליבלנד קאבלירס. לאחר חמישה משחקים בלבד, בהם קלע 4 נקודות בסך הכול, שוחרר סנדרס מהקאבלירס, ומאז לא חזר לשחק.

## קישורים חיצוניים

## הערות שוליים

קטגוריה:אמריקאים ילידי פלורידה
קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:פלורידה: כדורסלנים
קטגוריה:כדורסלני אוניברסיטת וירג'יניה קומונוולת'
קטגוריה:בחירות דראפט של מילווקי באקס
קטגוריה:כדורסלני מילווקי באקס
קטגוריה:כדורסלני פורט ויין מאד אנטס
קטגוריה:כדורסלני קליבלנד קאבלירס
קטגוריה:כדורסלני קאנטון צ'ארג'
קטגוריה:כדורסלני ליגת ה-BIG3
קטגוריה:אמריקאים שנולדו ב-1988
מיכאיל קוזנצוב

**מיכאיל קוזנצוב** (ברוסית: **Михаил Варфоломеевич Кузнецов**; נולד ב-22 באוגוסט 1968, טיומן, רוסיה, ברית המועצות) הוא פוליטיקאי רוסי, שכיהן בתפקיד מושל מחוז פסקוב.

מיכאיל קוזנצוב נולד בטיומן. בשנים 1984–1985 הוא למד בפנימיה למתמטיקה ולאחר סיומה החל ללמוד פיזיקה באוניברסיטת מוסקבה אותה סיים בשנת 1991.

מיכאיל קוזנצוב עבד במערכת הבנקאיות הרוסית והתקדם ליושב ראש מנהלים של אחד הבנקים. בשנת 1995 הוא נבחר לדומה הממלכתית של הפדרציה הרוסית כנציג של המפלגה הליברל-דמוקרטית של רוסיה. פעילותו בדומה התרכזה בנושאים פיננסיים. בבחירות שנערכו בשנת 1999 הוא לא הצליח להיבחר. בשנת 2002 הוא היה ראש רשימה מקומית למועצת מחוז פסקוב ונבחר למועצה. בשנת 2004, בבחירות למושל הוא ניצח את המושל המכהן ובדצמבר 2004 נכנס לתפקיד. זמן קצר אחרי זה הוא התפקד למפלגה השולטת במדינה רוסיה המאוחדת. בבחירות לדומה שנערכו בשנת 2007 הוא עמד בראש הרשימה המפלגתית במחוז.

בשנת 2009 מיכאיל קוזנצוב עזב את תפקיד המושל ובמקומו מונה אנדריי טורצ'אק.

מיכאיל קוזנצוב חזר לסיביר ועוסק בתחום ייצור החשמל. בשנים 2013–2018 הוא היה יושב ראש של חברת ייצור חשמל באזור.

מיכאיל קוזנצוב ספורטאי פעיל בתחום צניחה חופשית. בשנים 2003–2010 הוא היה חבר נבחרת רוסיה והשתתף באליפויות העולם. פעמיים הוא זכה במדליות באליפויות העולם וזאת בנוסף לאליפויות רוסיה ואירופה.

## קישורים חיצוניים

* ביוגרפיה

קטגוריה:חברי מפלגת רוסיה המאוחדת
קטגוריה:אנשי עסקים רוסים
קטגוריה:חברי הדומה הממלכתית
קטגוריה:צנחנים חופשיים
קטגוריה:רוסים שנולדו ב-1968
הסימפוניה הרביעית של מנדלסון

[שמאל|ממוזער|[פליקס מנדלסון-ברתולדי ()]]
**הסימפוניה הרביעית בלה מז'ור אופוס 90**, הידועה בשם הסימפוניה "**האיטלקית**" (מנדלסון עצמו כינה כך את היצירה), היא סימפוניה משנת 1833, מיצירותיו הידועות ביותר של המלחין הגרמני פליקס מנדלסון-ברתולדי. 

כתב היד של היצירה שמור בספריית המדינה בברלין.

## היסטוריה
בשנים 1829–1831 מנדלסון יצא לטייל ברחבי אירופה במטרה להחשף לתרבויות שונות ולהתפרסם בחוגים מוזיקליים מחוץ לברלין. נופי איטליה והאווירה בה עוררו בו השראה לכתיבת הסימפוניה הרביעית שלו (הטיול נתן לו השראה לכתיבת שתי יצירות נוספות – הסימפוניה השלישית (הסקוטית) , ואוברטורת ההברידיים). מנדלסון כתב את הטיוטה הראשונית בעודו באיטליה אך לא סיים שם את כתיבת היצירה.

קטע מתוך מכתב שמנדלסון שלח מוונציה לאביו: 
קטע מתוך מכתב שמנדלסון שלח מרומא לאחותו פאני: 

מנדלסון קיבל בקשה לכתיבת סימפוניה עבור החברה הפילהרמונית של לונדון  ובעקבות זאת החליט לסיים את כתיבת הסימפוניה. הכתיבה הסתיימה בברלין ב-13 במרץ 1833. מנדלסון ניצח בעצמו על הביצוע הראשון של היצירה שנערך בלונדון ב-13 במאי 1833 בקונצרט של החברה הפילהרמונית של לונדון. הצלחתה של הסימפוניה והפופולריות של מנדלסון בבריטניה השפיעו על המשך התפתחותה של המוזיקה הקלאסית הבריטית. הביצוע הראשון של היצירה בארצות הברית נערך על ידי החברה המוזיקלית הגרמנית של בוסטון ב-1 בנובמבר 1851, בניצוחו של קארל ברגמן .

מנדלסון עצמו לא היה מרוצה מהיצירה ואמר שהסבה לו כמה מהרגעים הקשים ביותר שחווה במהלך עבודותיו. הוא ערך את היצירה ב-1837 ואפילו תכנן לכתוב גרסות אחרות לפרקים השני, השלישי והרביעי. הוא מעולם לא פרסם את הסימפוניה והיא הופיעה לראשונה בדפוס רק ב-1851. לכן שם הסימפוניה הוא "סימפוניה מס' 4", אף על פי שבפועל זו הייתה הסימפוניה השלישית שכתב.

## הרכב
הסימפוניה כתובה לתזמורת הכוללת: 2 חלילי צד, 2 אבובים, 2 קלרינטים, 2 בסונים, 2 קרנות יער, 2 חצוצרות, טימפני וכלי מיתר.

## מבנה

הסימפוניה מורכבת מארבעה פרקים:
# Allegro vivace (לה מז'ור)
# Andante con moto (רה מינור)
# Con moto moderato (לה מז'ור)
# Presto and Finale: Saltarello (לה מינור)

הפרק הראשון בנוי בצורת הסונאטה וסגנונו עליז. בפרק השני מנדלסון מעביר את רשמיו מתהלוכה דתית בה צפה בנאפולי. הפרק השלישי הוא מינואט. הפרק האחרון מבוסס על הריקודים האיטלקיים סאלטארלו  וטרנטלה. 

הסימפוניה הרביעית של מנדלסון היא מבין היצירות הגדולות הראשונות שמתחילות בסולם מז'ורי ומסתיימות בסולם מינורי. ביצוע הסימפוניה אורך כחצי שעה.

## קישורים חיצוניים

* כתב היד של היצירה בספריית המדינה בברלין.
## הערות שוליים

קטגוריה:יצירות מאת פליקס מנדלסון
ראגרטס בפריז: הסרט

**ראגרטס בפריז: הסרט** (באנגלית: **Rugrats in Paris: The Movie**) הוא סרט אנימציה אמריקאי לילדים מסוגת קומדיה, דרמה והרפתקאות, המבוסס על סדרת האנימציה של ערוץ ניקלודיאון, "ראגרטס". הסרט מתרחש באופן כרונולוגי לפני העונה השביעית של הסדרה, והוא מציג לראשונה את דמויותיהן של קימי וואטאנובי ואת אימה, קירה. כמו כן, הסרט מציג את הופעתם היחידה של שני נבלים בזיכיון, קוקו לה-בוש, מנהלת פארק מרושעת אשר שונאת ילדים ובמיוחד תינוקות, ואת העוזר שלה ז'אן קלוד.

הסרט הופץ בארצות הברית ב-17 בנובמבר 2000. הסרט זכה לביקורות חיוביות והכנסות של 103.3 מיליון דולר מתוך תקציב של 30 מיליון דולר.

לעומת הסרט הראשון, סרט זה לא דובב לעברית.

## תקציר העלילה
הסרט מספר על טומי וחבורתו שיצאו לחופשה בפריז, לאחר שקראו לאביו של טומי לעבודה שלו, באותו הזמן, אביו של צ'אקי, צ'אז, מחפש אישה חדשה שתהיה אימו החדשה של צ'אקי, בפריז הוא הכיר את קירה ווטאנובי ואת בתה קימי. אולם קוקו לה-בוש שונאת הילדים זממה להתחתן עם צ'אז מפני שרצתה את תפקיד הנשיאה. בעזרת חבריו, הצליח צ'אקי לגבור על פחדיו ולמנוע מקוקו המרשעת להתחתן עם אביו. לבסוף צ'אז התחתן עם קירה וצ'אקי קיבל אמא חדשה וגם אחות חדשה.

## מדבבים
### דמויות ראשיות
*כריסטין קוונאו - צ'אקי פינסטר
*מייקל בל - צ'אז פינסטר
*אליזבת דיילי - טומי פיקלס
*שריל צ'ייס - אנג'ליקה פיקלס
*קאת' סוסי - פיל, ליל ובטי דוויל
*קרי סאמר - סוזי קרמייקל
*טרה סטרונג - דיל פיקלס
*דיון קוואן - קימי ווטאנאבי
*ג'וליה קאטו - קירה ווטאנאבי

### דמויות משנה
*ג'ק ריילי - סטו פיקלס
*ג'ו אלסקי - סבא לו פיקלס
*דבי ריינולדס - לולו פיקלס
*מייקל בל - דרו פיקלס
*מלאני שרטוף - דידי פיקלס
*טרס מקנייל - שרלוט פיקלס
*פיליפ פרוקטור - הווארד דוויל

### דמויות אורחות
*סוזן סרנדון - קוקו לה-בוש
*ג'ון לית'גו - ז'אן-קלוד
*מאקו - מר יאמאגוצ'י
*טים קארי - זמר סומו
*בילי וסט - זמר סומו
*קווין מייקל ריצ'רדסון - זמר סומו
*דן קסטלנטה - כומר
*ליסה מקלורי - הנסיכה
*קייסי קסם - תקליטן בחתונה

## פסקול הסרט

פסקול הסרט הנקרא "Rugrats in Paris: The Movie: Music" הופץ לראשונה ב-7 בנובמבר 2000. הפסקול מכיל 14 שירים ובונוסים של הדגמות ופרסומות. החברה האחראית על המוזיקה בסרט הייתה מאבריק.

### רשימת השירים

## ראו גם
* ראגרטס
* ראגרטס: הסרט

## קישורים חיצוניים

* 

קטגוריה:סרטי הנפשה אמריקאיים
קטגוריה:סרטים מוזיקליים אמריקאיים
קטגוריה:סרטי דרמה אמריקאיים
קטגוריה:סרטי קומדיה אמריקאיים
קטגוריה:סרטי הרפתקאות אמריקאיים
קטגוריה:סרטי חבר'ה
קטגוריה:סרטי הנפשה מוזיקליים
קטגוריה:סרטי ילדים
קטגוריה:סרטים באנגלית
קטגוריה:סרטים מבוססי סדרות טלוויזיה
קטגוריה:סרטי אנימציה של ניקלודיאון
קטגוריה:סרטי אנימציה של פרמאונט
קטגוריה:סרטי המשך אמריקאיים
קטגוריה:סרטים אמריקאיים משנת 2000
קטגוריה:ראגרטס
קטגוריה:סרטי 2000
קטגוריה:סרטים על תינוקות
מרקורי מטאור

**מרקורי מטאור** (באנגלית : **Mercury Meteor**) היא "מכונית מנהלים" אשר יוצרה על ידי חטיבת מרקורי בקונצרן המכוניות האמריקאית **[[פורד]]** בין השנים 1961–1963

## דורות
* דור ראשון - יוצר בין השנים 1960–1961 (דגם שנת 1961)
* דור שני - יוצר בין השנים 1963-1962
## תצורות
* 2 דלתות - סדאן (דור ראשון, דור שני)
* 4 דלתות - סדאן (דור ראשון, דור שני)
* 2 דלתות - הרדטופ (דור שני)
* 4 דלתות - הרדטופ (דור ראשון)
* 4 דלתות - סטיישן (דור שני)

## נתונים
* יחידות שיוצרו : 155,154
* מספר נוסעים : 6 (דגמים : 4 דלתות סדאן, 4 דלתות הרדטופ)
* מנוע קדמי
* מנוע בנזין
* סוג הנעה : הנעה אחורית
* דגמי "מרקורי מטאור" צולמו לעשרות סרטים וסדרות טלוויזיה

## שיווק (לפי שנת מודל)
* 1961 - 53,122 יחידות
* 1962 - 51,862 יחידות
* 1963 - 50,170 יחידות
## תאוצות
* תאוצה בין 0–100 קמ"ש היא 17.7 שניות (דגם סדאן שנת 1962, מנוע 2.7 ליטר המשודך לתיבת הילוכים ידנית 3 מהירויות)
* תאוצה בין 0–100 קמ"ש היא 20.4 שניות (דגם סדאן, שנת 1962, מנוע 2.7 ליטר המשודך לתיבת הילוכים אוטומטית 2 מהירויות)
* תאוצה בין 0–100 קמ"ש היא 12.2 שניות (דגם סדאן שנת 1962, 3,620 סמ"ק המפיק 147 כ"ס המשודך לתיבת הילוכים ידנית 3 מהירויות)
* תאוצה בין 0–100 קמ"ש היא 15.0 שניות (דגם סדאן שנת 1962, 3,620 סמ"ק המפיק 147 כ"ס המשודך לתיבת הילוכים אוטומטית 2 מהירויות)
* תאוצה בין 0–100 קמ"ש היא 12.3 שניות (דגם סדאן שנת 1962, 3,620 סמ"ק המפיק 147 כ"ס המשודך לתיבת הילוכים ידנית 4 מהירויות)
* תאוצה בין 0–100 קמ"ש היא 10.5 שניות (דגם סדאן, שנת 1962, 4,267 סמ"ק המפיק 166 כ"ס המשודך לתיבת הילוכים ידנית 3 מהירויות)
* תאוצה בין 0–100 קמ"ש היא 12.7 שניות (דגם סדאן, שנת 1962, 4,267 סמ"ק המפיק 166 כ"ס המשודך לתיבת הילוכים אוטומטית 2 מהירויות)
* תאוצה בין 0–100 קמ"ש היא 10.6 שניות (דגם סדאן, שנת 1962, 4,267 סמ"ק המפיק 166 כ"ס המשודך לתיבת הילוכים ידנית 4 מהירויות)

## תמונות

קובץ:1961 Mercury Meteor Hardtop.jpg | "מרקורי מטאור", שנת 1961 בתצורה 2 דלתות הרדטופ
קובץ:Mercury Meteor (27805242288).jpg | "מרקורי מטאור"
קובץ:Rockville Antique And Classic Car Show 2016 (29778871194).jpg | "מרקורי מטאור"
קובץ:1963 Mercury Meteor Custom 2 door Hardtop (11120413026).jpg | "מרקורי מטאור" שנת 1963 בתצורה 2 דלתות הרדטופ-קופה
קובץ:1963 Mercury Meteor Custom S33 coupe (7708057730).jpg | "מרקורי מטאור", שנת 1963 בתצורה 2 דלתות הרדטופ-קופה
קובץ:Flickr - Hugo90 - Mercury Meteor 1963.jpg | "מרקורי מטאור", שנת 1963 - מבט לתא הנהג ולוח מחוונים
קובץ:63meteor.JPG | "מרקורי מטאור", שנת 1963
קובץ:Meteorsunsetcliffs1.jpg | "מרקורי מטאור"
קובץ:63 Mercury Meteor S33-2.jpg | "מרקורי מטאור", שנת 1963
קובץ:1963 Mercury Meteor S33.jpg | "מרקורי מטאור", שנת 1963
קובץ:1963 Mercury Meteor Country Cruiser (14294679189).jpg | "מרקורי מטאור", שנת 1963 - סטיישן


## ראו גם
* מרקורי S-55
* מרקורי וויאג'ר
* מרקורי טרנפיק קרוזר

## קישורים חיצוניים

* אתר מרקורי הבינלאומי

## הערות שוליים

קטגוריה:דגמי מכוניות שהושקו ב-1961
קטגוריה:מכוניות מנהלים
קטגוריה:מכוניות קופה
קטגוריה:מכוניות סטיישן
קטגוריה:מכוניות אמריקאיות
מטאור
יהונתן מרדכי

**יהונתן (יוני) מרדכי** (נולד ב-1967) הוא במאי ומפיק סרטים, וידאו קליפים ופרסומות ישראלי.

## ביוגרפיה
יהונתן מרדכי, בעל תואר ראשון בסוציולוגיה ומדע המדינה, למד ללימודי תואר שני בפילוסופיה, היסטוריה ואמנות במכון כהן, אוניברסיטת תל אביב, משמש מאז שנת 2005 כבמאי ומפיק תוכן וידאו.

ביים מאות פרסומות לטלוויזיה וקמפייני דיגיטל רבים, ביניהם לאסם, הונדה, דומינו'ס פיצה, AIG ישראל, דורקס, משרד הבריאות, קק"ל.

כתב, ביים והפיק תוכן וידאו לחברות מסחריות רבות ביניהן ארומה אספרסו בר, הקריה האקדמית אונו, בנק יהב, טיב טירת צבי, טיטולים, אופל.

מחלוצי במאי הקליפים בדור החדש של ערוץ המוסיקה 24 בישראל. ביים קליפים מוזיקליים ללהקות, זמרות ולזמרים רבים ביניהם שלומי שבת, רן דנקר, מאיה בוסקילה, שרית חדד, יהודית רביץ, אוהד חיטמן, מירי מסיקה, נתן גושן, עדן בן זקן, סינרגיה ועוד.

סרטו הקצר "שששש" (2019) בכיכובם של נועה קולר וארז דריגס השתתף במעל 70 פסטיבלים יוקרתיים בעולם וזכה בפרסים רבים על הסרט הקצר הטוב ביותר, השחקנית הטובה ביותר ועוד.

חבר הנהלת איגוד הבמאיות והבמאים מאז שנת 2010.

נשוי ואב לשתיים, מתגורר בתל אביב.

### פרסים והישגים מקצועיים
הקמפיין שביים לחברת דורקס, זכה בפרס קקטוס הזהב, בשנת 2012.

הקמפיין: "שרה ויינשטוק" שביים לכללית, זכה בפרס קקטוס הזהב, בשנת 2009.

### פילמוגרפיה
* ב-2019 ביים והפיק את הסרט הקצר "שששש", בכיכובם של נועה קולר וארז דריגס.
* ב-2021 ביים והפיק את הסרט הקצר "מאיה איילון", בכיכובה של קרן מור.
* ב-2021 ביים והפיק את הסרט הקצר "אימוג'י לב כחול", בכיכובה של נעמי לבוב.

### יצירות נבחרות נבחרות לפי שנים

## קישורים חיצוניים

* [יוני מרדכי ברשת החברתית [פייסבוק]].
* 
* יוני מרדכי האתר הרשמי.
* טריילר לסרט SHHHH.
* [על הסרט SHHHH באתר [imdb]].
* [סרטונים של יוני מרדכי באתר [Vimeo]].
* [סרטונים של יוני מרדכי באתר [יוטיוב]].
* יהונתן מרדכי באתר איגוד הבמאיות והבמאים.
* ריאיון עם יוני מרדכי על תעשיית הקליפים, בתוכנית "צבע הכסף" בכאן ב.
* 
* "איזו מין תעשייה", ביקורת סרט של יוני מרדכי באתר האיל הקורא, 3 בנובמבר 2004.

## הערות שוליים

קטגוריה:בוגרי אוניברסיטת תל אביב
קטגוריה:במאי טלוויזיה ישראלים
קטגוריה:מפיקי טלוויזיה ישראלים
קטגוריה:תל אביב-יפו: אישים
קטגוריה:ישראלים שנולדו ב-1967
המותניים הצרים של ישראל

[200px|ממוזער|שמאל|מפת קווי שביתת הנשק בסיומה של מלחמת העצמאות. במסגרת [הסכמי שביתת הנשק בתום מלחמת העצמאות|הסכם שביתת הנשק ביניהן מסרה ירדן לישראל את השטחים המסומנים במפה בתכלת ממערב לשומרון]]
**המותניים הצרים של ישראל** הוא הכינוי שניתן לשטח מדינת ישראל מחדרה ועד לאזור שמצפון לתל אביב בשנים 1949–1967. שטח זה היה תחום על ידי חוף הים התיכון ממערב לבין הגבול בין ישראל לבין השומרון שהיה מוחזק על ידי ירדן ממזרח. רוחבו של השטח לא עלה על 20 קילומטר ובאזור שמול קלקיליה הצטמצם ל-14 קילומטר. ממדים צרים אלו בהשוואה למרחק בין גבולותיה של ישראל ממזרח למערב בחלקים אחרים של המדינה הקנו לאזור את כינויו.

## תיאור
רוחבו הקטן של השטח המתואר נחשב כסיכון אסטרטגי לישראל, שכן הוא העמיד אותה מול אפשרות שכוח צבאי עוין הממוקם בשומרון יפרוץ לרוחב המותניים הצרים, יגיע במהירות אל חוף הים ועל ידי כך ינתק את הקשר היבשתי בין צפונה של ישראל לבין מרכזה ודרומה. בנוסף, באזור זה התקיים מרחק קטן בין הגבול לבין ריכוזי האוכלוסייה הישראלית באזור המרכז והשרון.

רוחב השטח שבין חדרה לתל אביב בין מלחמת העצמאות למלחמת ששת הימים נקבע בהשפעת ההישגים הצבאיים של ישראל באזור זה במהלך מלחמת העצמאות ותוצאות הסכם שביתת הנשק בינה לבין ירדן. בפועל לא הספיק כוחה הצבאי של ישראל לדחוק את צבאות ירדן ועיראק במהלך המלחמה ממאחזיהם במערב השומרון. רוחב הרצועה שהייתה בידי ישראל מחדרה ועד תל אביב ערב הסכם שביתת הנשק בינה לבין ירדן היה אף צר יותר. עם זאת, במסגרת ההסכם מסרה ירדן בידי ישראל שטחים שהיו בשליטתה ובשליטת צבא עיראק מצפון לכביש ואדי עארה ועד לכפר קאסם בדרום, ובכך גדל רוחב השטח שבידי ישראל באזור זה.

ביומה הראשון של מלחמת ששת הימים הומחש עד כמה צרים המותניים, כאשר תותחים ירדנים שהוצבו בקלקיליה הפגיזו את תל אביב.

בביטוי "המותניים הצרים" נעשה שימוש בישראל לאחר מלחמת ששת הימים גם בהקשר של התנגדות להסכם קבע בין ישראל לפלסטינים שבו תפנה ישראל את שטח השומרון.

## ראו גם
* גבולות אושוויץ

## לקריאה נוספת
* 

## קישורים חיצוניים
* המותניים הצרים של המדינה 1948–1967, תוכנית יום עיון, 5 בפברואר 2018, באתר עיריית נתניה
* .

## הערות שוליים

קטגוריה:גבול ירדן–ישראל
קטגוריה:ישראל: גבולות
קטגוריה:מונחים ומושגים בסכסוך הישראלי-ערבי
אגם מקדונלד (מונטנה)

**אגם מקדונלד** (באנגלית: **Lake McDonald**) הוא האגם הגדול ביותר בפארק הלאומי גליישר. האגם ממוקם במחוז פלטהד, מדינת מונטנה שבארצות הברית.

## גאוגרפיה
האגם מצוי בגובה 961 מטרים מעל פני הים.

אורכו של האגם 16 קילומטרים, רוחבו 1.6 קילומטרים, עומקו 152.4 מטרים.

שטחו של האגם 27,610 דונמים.

האגם מצוי מצידו המערבי של קו פרשת המים של אמריקה.

דרך הולכים-אל-השמש עוברת במקביל לחוף הדרומי של האגם.

באגם מצויים מספר מינים מקומיים של דגי טרוטה, ומינים נוספים של דגי מאכל ובהם טרוטת עין-הקשת, טרוטת האגמים, אלתית אדומה. על אף זאת מי האגם אינם מלאים חומרי מזון, ובשל כך מספר הדגים מועט, והאגם אינו מהווה אתר דיג פופולרי.

ביערות סביב האגם מצויים דובי גריזלי, דובים שחורים אמריקנים, איילי קורא, ואיילים שחורי זנב (בעיקר באזור החוף הצפוני של האגם).

היערות סביב האגם הם יערות צפופים של עצי מחט בעיקר אשוחית, ואשוח.

נחל מקדונלד (McDonald Creek) יוצא מהאגם, ונשפך אל מידל פורק פלטהד.

## תיירות

אגם מקדונלד הוא האתר המתויר ביותר בשטח הפארק הלאומי גליישר.

בקצה המערבי של האגם מצוי מרכז מבקרים של שירות הפארקים הלאומיים של ארצות הברית. במרכז המבקרים אתר לינה והסעדה.

המלון הקרוב ביותר לאגם הוא לודג' אגם מקדולנד, המהווה אתר מורשת היסטורי לאומי של ארצות הברית.

## גלריית תמונות

File:Ansel Adams - National Archives 79-AA-E19.jpg|צילום מעשה ידי אנסל אדמס
Image:Glacier lake mcdonald.jpg
Image:Lake McDonald Glacier NP US.jpg
Image:McDonald Lake along Going-to-the-Sun Road.jpg|מבט מכיוון דרך ההולכים אל השמש
Image:Three Betula papyrifera by McDonald Lake.jpg
GNP Lake McDonald Fall 2012.jpg|האגם בסתיו
Image:550 lake-mcdonald-crp.jpg
Image:Lake McDonald.jpg|מבט מהחוף המזרחי של האגם.


## קישורים חיצוניים

* אגם מקדונלד באתר הפארקים הלאומיים של ארצות הברית
* אתר מרכז המבקרים שעל גדת האגם
* מפה טופוגרפית של אזור אגם מקדונלד
* תיאור אגם מקדונלד
* אגם מקדונלד - מידע לתיירים
* אגם מקדונלד באתר Visit Montana
* מסלולי הליכה על גדת אדם מקדונלד באתר alltrails
* מסלולי הליכה בסמוך לאגם מקדונלד באתר hikingproject
* מסלולי ריצה בסמוך לאגם מקדונלד באתר trailrunproject
* 
* מזג אוויר נוכחי מעודכן באגם מקדונלד
** תחזית מזג אוויר עדכנית ארוכת טווח עבור אגם מקדונלד

## הערות שוליים

מקדונלד
מקדונלד
מקדונלד